61960J0014
DOMSTOLENS DOM
AF 13. JULI 1961 (
1
)
Meroni & Co. m.fl. mod Den Høje Myndighed for Det europæiske Kul- og Stålfællesskab
Forenede sager 14, 16, 17, 20, 24, 26 og 27/60 og 1/61
Processprog: Italiensk
Angående:
Sag om erstatning for en skade, der påstås forvoldt ved en tjenstlig fejl fra Den Høje Myndigheds side.
Domskonklusion:
Sagsøgte frifindes.
Generaladvokatens forslag til afgørelse:
at sagsøgte frifindes.
Sammendrag
1.
EKSF's ansvar — finansielle ordninger — udligningsordning — normale ulemper — manglende tab
(EKSF-traktaten, artiklerne 40 og 53)
2.
EKSF's ansvar — betingelser for anvendelse af artikel 40 — aktuelt og utvivlsomt tab
3.
EKSF's ansvar — tjenstlig fejl i artikel 40's forstand — uundgåelige mangler ved Den Høje Myndigheds beslutninger — grænser for domstolskontrollen
4.
Finansielle ordninger — udligningsordning — finansiering
1.
De ulemper, som nødvendigvis er uadskilleligt forbundet med udligningsordningen, er normale og udgør ikke et erstatningsberettigende tab. Usikkerheden, hvad angår udligningssatsen, betragtes som en sådan ulempe, forudsat at erfarne producenter ved deres forudberegninger havde kunnet regne med disse forhøjelser, selv om den sats, som anvendes for én og samme periode, har undergået ændringer af et vist omfang.
2.
Et søgsmål med hjemmel i artikel 40 forudsætter, at der foreligger et aktuelt og utvivlsomt tab.
3.
Når der med hjemmel i traktatens artikel 40 indbringes en sag for Domstolen, hvori der påberåbes en tjenstlig fejl fra Den Høje Myndigheds side, kan Domstolen principielt ikke lægge de uundgåelige mangler ved Den Høje Myndigheds beslutninger til grund som bevirkende en tjenstlig fejl.
4.
Den Høje Myndighed kan kun, hvis den ikke vil udsætte sig selv for at krænke EKSF-traktatens artikler 50 og 51 og skabe en forskelsbehandling mellem de virksomheder, som er underkastet dens jurisdiktion, finansiere udligningsordning ved hjælp af den med hjemmel i artikel 53 indførte afgift, hvilket udelukker ethvert system, hvorefter et eventuelt underskud dækkes ved hjælp af de i artikel 49 foreskrevne finansielle midler.
(
1
) – Oversat fra fransk.